Narodni muzej umjetnosti Azerbejdžana
<s>Narodni muzej umjetnosti Azerbejdžana () je najveći muzej umjetnosti u Azerbejdžanu.</s><s>Osnovan je 1936. godine u Bakuu i 1943. je imenovan po Rustamu Mustafajevu, uglednom azerbejdžanskom scenskom dizajneru i dramaturgu.</s><s>Muzej se sastoji od dve zgrade koje stoje jedna pored druge.</s><s>Ukupna zbirka muzeja obuhvata preko 15000 umetničkih dela.</s><s>Stalnu postavku čini preko 3000 predmeta smešteno u 60 soba.</s><s>Oko 12000 predmeta se čuva u depou.</s><s>Muzej periodično menja eksponate kako bi se više tih predmeta moglo privremeno prikazivati.</s><s>Muzej je trenutno smešten u dve zgrade sagrađene u 19. veku.</s>

<s>Historija 
Savet narodnih komesara RSFSR Azerbejdžanske SSR. odlučilo je 1936. godine da razdvoji umjetničko odeljenje od Državnog muzeja Azerbejdžana i organizuje ga kao nezavisni muzej.</s><s>Ekspedicije su muzeju obezbedile prve eksponate.</s><s>Pored toga, kupljeni su i drugi eksponati.</s><s>Ceremonija otvaranja muzejske prve izložbe organizovana je 1937., i 1951. godine sedište muzeja, baroknim dvorcem De Bur sagrađenim krajem 19. veka, se seli na sadašnju lokaciju.</s>

<s>Zgrada je 2006. temeljno rekonstruisana i otvaranje nove izložbe održano je 2009. godine.</s><s>Muzej je 2011. proglašen prvim nacionalnim, a zatim i Evropskim muzejskim standardom (EUMS), koji ispunjava međunarodne standarde i kriterijume, što je primereno za muzej i podrazumeva visokokvalitetne muzejske usluge i profesionalno iskustvo; to je bila jednoglasna odluka Saveta direktora Evropske ekonomske komore za razmenu, trgovinu i industriju (EEIG), smeštenog u Briselu.</s>

<s>U biblioteci muzeja je približno 9000 naučnih knjiga i monografija, kataloga, albuma i druge profesionalne literature.</s><s>Tu je i zbirka retkih knjiga starih publikacija.</s>

<s>Izložbe sačuvane u kolekciji Narodnog muzeja umjetnosti Azerbejdžana uključuju antička umjetnička dela koja potiču iz 4. veka pre nove ere.</s><s>Keramičke posude dekorisane antičkom dekoracijom nađene u Nahčivanu, Mingečeviru, Fizuliu i Kanlaru (sada Gojgol); dekorativne lampe i staklene pločice iz Seldžučkog perioda; delovi frizova iz zamka Bail iz 13.veka; kovčezi 14-18. veka nađeni u Apšeronu i Šemahu; fini rukopisi o Kuranu i knjige iz 16. veka o astrologiji; originalne Tabriz minijature u temperi, zlatnoj vodi i vodenim bojama; radovi proslavljenih umetnika Mir Mohsun Navaba, Mirze Kadima Erevanija, Usta Gambar Karabagi, od prvih profesionalnih umjetnika u Azerbejdžanu i od strane naših savremenika;očuvani umjetnički metalni predmeti iz 16. i 17. veka i uzorci originalne tkanine, vezenje, narodna nošnja i tepisi i nakit iz 18-20. veka.</s><s>Štaviše, dostupni su u muzeju: kolekcija nacionalnog blaga, primerci statua, likovne i grafičke umjetnosti i druge dekorativno-primenjene umhetnosti zapadne Evrope (Francuska, Nemačka, Austrija, Italija, Grčka, Flandrija, Danska, Španija) i Istoka (Iran, Turska, Japan, Kina, Indija, Egipat, Bliski istok).</s>

<s>Uz tepihe, ovde su izložene i druge vrste dekorativne i primenjene umjetnosti Azerbejdžana, kao što su različite tehnike vezenja, umetničke metalne izrade, umetničke tkanine, rezbarenje drveta, izrada nakita itd.</s><s>Vez zlatnim nitima tipa "gulabatin" široko je rasprostranjen u Azerbejdžanu.</s><s>Šemaha, Šuša i Baku su tradicionalno bili centri ove vrste umjetnosti.</s><s>Crveni i zeleni baršun bili su osnova za vezenje zlatnim i srebrnim nitima.</s><s>Šeširi i takozvani "arakčini" bili su ukrašeni rozetama i medaljonima napravljenim od stilizovanih latica i zvezda.</s><s>"Arhalig" i "kulaja" takođe su bili izvezeni zlatnim nitima.</s><s>U muzeju su izloženi predmeti različitog oblika, veličine i namene izvezeni zlatnim nitima, uključujući "arakčine", maramice, cipele, skice za češljeve i kozmetiku, boje za obrve i trepavice, skice za satove, kutije za olovke i mnoge druge stvari.</s>

<s>Izložbe 
U sedam soba prve zgrade predstavljena je evropska umjetnost, a ruska umjetnost u deset.</s><s>Evropska umjetnost obuhvata dela italijanskih (Guercino, Leandro Bassano, Francesco Solimena, Lorenzo Bartolini), francuskih (Gilles Dupré, Gaspard Dughet, Pascal Dagnan-Bouveret, Jean-Joseph Benjamin-Constant), holanskih/flamanskih (Frans Hals, Michiel Janszoon van Mierevelt, Adriaen Brouwer, Adriaen van Ostade, Justus Sustermans, Pieter Claesz, Johann Heinrich Roos, Friedrich August von Kaulbach) i poljskih (Jan Styka) slikara.</s>

<s>U drugoj zgradi izgrađenoj 1885. izložena je istočnjačka umjetnost, posebno zastupljene persijska, turska, kineska i japanska umjetnost.</s><s>Rusku umjetnost naročito obuhvataju slike Karla Brijulova, Alekseja Venečijanova, Vasilija Vereščagina, Isaka Levitana, Vladimira Majakovskog, Valentina Serova, Vladimira Borovikovskog, Vasilija Tropinina, Konstantina Korovina i Ivana Šiškina.</s><s>Tu su takođe i restauriranih uzoraka ruske avangarde.</s>

<s>Među azerbejdžanskim umjetnicima zastupljeni su i slikari Mir Mohsun Navab, Behruz Kengerli, Tahir Salahov, Azim Azimzade, Salam Salamzade, Vidadi Narimanbekov, Mihail Abdulajev, Togrul Narimanbekov i skulptor Omar Eldarov.</s><s>Dela Satara Bahlulzadea ispunjavaju celu jednu sobu.</s>

<s>U muzeju se takođe nalaze štafelaji i minjature knjiga od 17. do 19. veka, lakirane minijature od 18. do 19. veka i kolekcija kašika za šerbet, napravljene od duda.</s>

<s>Prva dela su dobijena iz Sankt Peterburga, Moskve i privatnih kolekcija.</s><s>Predmeti iz muzeja su kasnije lzlagani u Kanadi (1966), na Kubi (1967), u Siriji (1968), Francuskoj (1969), bivšoj Čehoslovačkoj i Alžiru (1970), Iraku (1971) itd.</s>

<s>Arhitektura 
Mirna horizontalna podela zgrade harmonizovana je sa vertikalama klupske kuće i Sadihove rezidentalne zgrade.</s><s>Nikolaus von der Nonne u pogledu crvenih linija slobodnih ulica nije bio povezan sa ostalim zgradama.</s><s>Volumetrijsko rešenje primenjeno je u zgradi da bi se istakla njena lokacija i pogled na more.</s><s>Klasični elementi i plastika na pozadini rustifikacije ističu arhitektonski stil zgrade.</s>

<s>Ova vrsta građevina obično se izrađivala na centralnim ulicama velikih gradova.</s><s>Galerija je takođe bila jedinstvena po izgledu i bila je primetna među ostalim zgradama.</s><s>Ova zgrada smatra se jednim od prvih pokušaja implementacije trema na glavnoj fasadi.</s><s>Sve ovo razlikuje zgradu u odnosu na druge i daje volumen po obodu zgrade.</s>

<s>Kolekcija antičke i srednjovekovne umetnosti Azerbejdžana 
Zbirka obuhvata umetnička dela iz antičkog i srednjeg veka, uključujući figure ptica iz Mane, ženske figure iz 3-1. veka pre nove ere, razno antičko posuđe iz različitih delova Azerbejdžana koja su pronađena tokom iskopavanja, nadgrobni spomenik u obliku konja i itd.</s>

<s>Kolekcija tepiha 
U muzeju se nalaze stari tepisi iz Gandže, Karabaha, Kazaha, Kube itd.</s>

<s>Radno vreme 
Muzej je otvoren od 10 do 18 časova.</s><s>Ponedeljak je neradni dan.</s>

<s>Adresa 
Narodni muzej umetnosti Azerbejdžana je smešten u Nijazijevoj ulici 11-13, Baku.</s>

<s>Izvori</s>

<s>Eksterni linkovi</s>

<s>Službene stranice muzeja</s>

<s>Muzeji u Bakuu
Nacionalni muzeji u Azerbejdžanu
Umjetnički muzeji u Azerbejdžanu</s>

